pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อย. มั่นใจ เตรียมมาตรการพร้อม สำรองยารับสถานการณ์โควิด-19 [กระทรวงสาธารณสุข]
วันพฤหัสบดีที่ 9 เมษายน 2563
อย. มั่นใจ เตรียมมาตรการพร้อม สํารองยารับสถานการณ์โควิด-19 [กระทรวงสาธารณสุข]
อย. มั่นใจ เตรียมมาตรการพร้อม สํารองยารับสถานการณ์โควิด-19
อย. เผยมาตรการเตรียมความพร้อมและการสํารองยาที่จําเป็นสําหรับรักษาผู้ป่วยโควิด-19 รวมทั้งกลุ่มยาโรคเรื้อรัง เพื่อป้องกันการขาดแคลนยาในสถานการณ์โรคระบาด และประสานความร่วมมือกับผู้ประกอบการด้านยา เพื่ออํานวยความสะดวกนําเข้ายาที่จําเป็น ขอให้ประชาชนเชื่อมั่นในการ เตรียมความพร้อมสํารองยาในประเทศ
นายแพทย์ไพศาล ดั่นคุ้ม เลขาธิการคณะกรรมการอาหารและยาเปิดเผยว่า จากสถานการณ์การระบาดของโรคอุบัติใหม่โควิด-19 ทั่วโลก ทําให้มีการใช้ยาต้านไวรัสหลายขนานเป็นสูตรยาในการรักษา เช่น ยาฟาวิพิราเวียร์ ยารักษามาลาเรีย ยารักษาเอดส์ ยาปฏิชีวนะ ส่งผลให้ทั่วโลกมีความต้องการนําเข้ายาสําเร็จรูปและวัตถุดิบในการผลิตยาสูงขึ้น จนอาจเสี่ยงต่อการขาดแคลนยาที่ใช้ในการรักษาโรคโควิด-19 ซึ่ง อย. เล็งเห็นถึงปัญหาที่ อาจตามมาจากการขาดแคลนยาดังกล่าว จึงได้อํานวยความสะดวกให้องค์การเภสัชกรรมนําเข้ายาฟาวิพิราเวียร์จากประเทศญี่ปุ่นและสาธารณรัฐประชาชนจีนจํานวน 187,000 เม็ด และได้กระจายยาไปทั่วประเทศแล้ว รวมทั้งพร้อมจะนําเข้ายาอีกจํานวน 100,000 เม็ดสําหรับผู้ป่วยที่เพิ่มขึ้นในเดือนเมษายน และ หากมีความจําเป็นต้องสํารองยาให้มากขึ้นอีกในอนาคต จะเร่งรัดประสานงานองค์การเภสัชกรรมต่อไปโดยเร็ว
ในด้านการนําเข้ายาสําหรับรักษาโรคโควิด-19 รายการอื่น ๆ นั้น อย. ได้จัดให้มีช่องทางด่วนเพื่อเร่งรัดการขึ้นทะเบียนตํารับยาที่ใช้รักษาโรคโควิด-19 ให้รวดเร็วยิ่งขึ้น และยังให้ผู้ประกอบการแจ้งปริมาณยาคงคลังเป็นรายสัปดาห์ โดยหากพบมีปัญหาการนําเข้าหรือผลิตยาให้รีบแจ้ง อย. เพื่อ อย. จะเร่งแก้ไขปัญหาพร้อมอํานวยความสะดวกให้ทันต่อสถานการณ์ ซึ่ง ณ ขณะนี้ อย. ได้อํานวยความสะดวกโดยประสาน ไปยังกรมศุลกากรเพื่อขอยกเว้นภาษีการนําเข้ายาและการบริจาคยาที่ใช้รักษาโรคโควิด-19 ไว้ด้วยแล้ว
​​​​​​​เลขาธิการ อย. กล่าวในตอนท้ายว่า กระทรวงสาธารณสุขมีมาตรการในการเตรียมความพร้อมและสํารองยาจําเป็นอย่างเพียงพอสําหรับกรณีโรคโควิท-19 รวมทั้งยาที่ใช้รักษาโรคกลุ่มอื่น ๆ โดยเฉพาะยาในกลุ่มโรคเรื้อรัง เช่น ยาเบาหวาน ยาความดันโลหิตสูง ยาโรคหัวใจ
*************************************
วันที่เผยแพร่ข่าว 9 เมษายน2563 ข่าวแจก 74 /
ปีงบประมาณ พ.ศ. 2563
รัฐบาลไทย-ข่าวทำเนียบรัฐบาล-ไอแบงก์ ร่วมสานฝันทางการศึกษา เพื่ออนาคตให้นักเรียน-นักศึกษา  ด้วยบริการเปิดบัญชีรับโอนเงิน กยศ. ผ่านช่องทางการเงินตามหลักอิสลาม
วันศุกร์ที่ 2 สิงหาคม 2562
ไอแบงก์ ร่วมสานฝันทางการศึกษา เพื่ออนาคตให้นักเรียน-นักศึกษา  ด้วยบริการเปิดบัญชีรับโอนเงิน กยศ. ผ่านช่องทางการเงินตามหลักอิสลาม
ไอแบงก์เปิดบริการบัญชีเพื่อรับเงินโอนจากกองทุนเงินให้กู้ยืมเพื่อการศึกษา (กยศ.) ผ่านช่องทางของธนาคารอิสลามฯ เปิดบัญชีแค่ “0”(ศูนย์) บาท จะได้รับสิทธิ์ ฟรีค่าธรรมเนียมทําบัตร ATM ใบแรก ปีแรก ปีต่อไปคิดค่าธรรมเนียม 150 บาท  ต่อปี
ธนาคารอิสลามแห่งประเทศไทย (ไอแบงก์) ร่วมสานฝันทางการศึกษาและติดอาวุธทางปัญญาเพื่ออนาคตที่ดีให้นักเรียน นักศึกษา ด้วยบริการเปิดบัญชีเพื่อรับเงินโอนจากกองทุนเงินให้กู้ยืมเพื่อการศึกษา (กยศ.) ผ่านช่องทางของธนาคารอิสลามฯ โดยน้องๆ สามารถเปิดบัญชีกับไอแบงก์ เพื่อรับโอนเงินค่าครองชีพรายเดือน เปิดบัญชีแค่ “0”(ศูนย์) บาท จะได้รับสิทธิ์ ฟรีค่าธรรมเนียมทําบัตร ATM ใบแรก ปีแรก ปีต่อไปคิดค่าธรรมเนียม 150 บาท ต่อปี สามารถกดเงินที่ตู้ ATM ทุกธนาคารฟรี 4 ครั้งต่อเดือน (ฟรีค่าธรรมเนียมในเขตพื้นที่เดียวกัน) สามารเช็คยอดเงินโอนเข้าบัญชี และตรวจสอบยอดหนี้ ผ่านระบบ QR Code ได้
นอกจากนี้ ไอแบงก์ ยังเปิดให้บริการรับชําระหนี้ กยศ.ผ่านเคาน์เตอร์ธนาคาร สามารถจ่ายได้ตลอดปี ไม่จํากัดจํานวนเงิน โดยชําระเงินได้ง่ายๆ เพียงนําบัตรประจําตัวประชาชนไปยื่นที่เคาน์เตอร์ไอแบงก์ทุกสาขาทั่วประเทศ
ไอแบงก์ ได้ร่วมกับ กยศ.ตั้งแต่ปี 2553 เพื่อแก้ปัญหาการขาดความเชื่อมั่นว่า การกู้ยืม กยศ.ไม่เป็นไปตามหลักศาสนาอิสลาม ทําให้นักเรียน นักศึกษา ที่นับถือศาสนาอิสลามส่วนหนึ่งไม่สามารถเข้าถึงระบบการศึกษาได้ เนื่องจากขาดแคลนทุนทรัพย์ ไอแบงก์ จึงได้เข้ามามีส่วนร่วมในการเป็นช่องทางการเงินที่ถูกต้องตามหลักการอิสลาม และตระหนักเสมอว่าเพื่อความจําเริญต่อตัว นักเรียน นักศึกษามุสลิมเอง ถ้าสามารถใช้ธุรกรรมทางการเงินที่ถูกต้องตั้งแต่ชีวิตวัยเรียน ก็จะทําให้ชีวิตราบรื่นอยู่ในหลักการที่ศาสนาบัญญัติไว้
นักเรียน นักศึกษาที่สนใจสามารถติดต่อสอบถามได้ที่ไอแบงก์ ทุกสาขา หรือสอบถามข้อมูลเพิ่มเติมได้ที่ iBank Call center 1302 และติดตามข้อมูลผลิตภัณฑ์และบริการ กยศ. ของธนาคารทางเว็บไซต์ www.ibank.co.th
รัฐบาลไทย-ข่าวทำเนียบรัฐบาล-ทส.ร่วมกับภาคีเครือข่าย จัดงานวันคุ้มครองโลก 2560 (Earth Day) ภายใต้แนวคิด
วันเสาร์ที่ 22 เมษายน 2560
ทส.ร่วมกับภาคีเครือข่าย จัดงานวันคุ้มครองโลก 2560 (Earth Day) ภายใต้แนวคิด
ทส.จัดงานวันคุ้มครองโลก ปี 2560 ภายใต้แนวคิด "ผนึกพลังไทยทั้งชาติ ลดก๊าซเรือนกระจก ลดโลกร้อน" เพื่อเสริมสร้างความรับรู้ ความเข้าใจ และตระหนักถึงความสําคัญของวันคุ้มครองโลก (Earth Day)
วันนี้ 21 เมษายน 2560 กระทรวงทรัพยากรธรรมชาติและสิ่งแวดล้อม โดย สํานักงานปลัดกระทรวงทรัพยากรธรรมชาติและสิ่งแวดล้อม สํานักงานนโยบายและแผนทรัพยากรธรรมชาติและสิ่งแวดล้อม กรมควบคุมมลพิษ กรมส่งเสริมคุณภาพสิ่งแวดล้อม องค์การบริหารจัดการก๊าซเรือนกระจก (องค์การมหาชน) ร่วมจัดงานวันคุ้มครองโลก ปี 2560 ภายใต้แนวคิด "ผนึกพลังไทยทั้งชาติ ลดก๊าซเรือนกระจก ลดโลกร้อน" เพื่อเสริมสร้างความรับรู้ ความเข้าใจ และตระหนักถึงความสําคัญของวันคุ้มครองโลก (Earth Day) ซึ่งจะนํามาซึ่งการมีส่วนร่วมของทุกภาคส่วนในการลดก๊าซเรือนกระจก
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดงานพร้อมทั้งแสดงเจตนารมณ์เชิญชวนคนไทย มีส่วนร่วมลดโลกร้อน ซึ่งแนวทางในการดําเนินงานให้ประชาชนเป็นศูนย์กลางบนฐานการพัฒนาที่เป็นมิตรกับสิ่งแวดล้อม อย่างสมดุลและยั่งยืนนั้น ทั้งนี้ ในการดําเนินงานให้ทุกภาคส่วนน้อมนําปรัชญาเศรษฐกิจพอเพียงในพระบาทสมเด็จพระปรมินทรมหาภูมิพลอดุลยเดชเป็นหลักและแนวทางในการดําเนินการลดก๊าซเรือนกระจก ตลอดจนส่งเสริมให้ทุกภาคส่วนร่วมสนับสนุนการบริโภคและการผลิตที่ยั่งยืน อีกทั้งส่งเสริมส่งเสริมให้มีการปลูกป่าในเมืองและเพิ่มพื้นที่ป่าไม้ของประเทศ ทั้งนี้เพื่อให้บรรลุเป้าประสงค์ที่ประเทศไทยจะมีส่วนร่วมลดก๊าซเรือนกระจกลงร้อยละ 20 ถึง 25 ภายในปี พ.ศ. 2573
สําหรับกิจกรรมภายในงานมีดังนี้
1. ข้าราชการ พนักงาน เจ้าหน้าที่ในสังกัดกระทรวงฯ เดินรณรงค์ลดโลกร้อน โดยเริ่มต้นจากด้านหน้าอาคารกระทรวงทรัพยากรธรรมชาติและสิ่งแวดล้อม ถึง กรมส่งเสริมคุณภาพสิ่งแวดล้อม
2. การนําเสนอบทเพลงเทิดพระเกียรติ "พ่อแห่งแผ่นดิน” เพลง "ใต้เงาไม้แห่งแผ่นดิน” "แม่แห่งแผ่นดิน” เพลง "สายน้ําของแผ่นดิน”
3. การมอบรางวัลชนะเลิศการประกวดเรียงความในหัวข้อ "คนไทยจะช่วยกันลดก๊าซเรือนกระจก ลดโลกร้อนได้อย่างไร”
4. การประกวดภาพถ่ายในหัวข้อ "มหันตภัยโลกร้อนกับวิถีพอเพียง” ให้แก่เด็กนักเรียนระดับประถมศึกษาตอนปลายและมัธยมศึกษา
5. การแสดงเจตนารมณ์และบทบาทในการมีส่วนร่วมลดโลกร้อนจากผู้แทนภาคเอกชน เมือง และองค์กรปกครองส่วนท้องถิ่น
รัฐบาลไทย-ข่าวทำเนียบรัฐบาล-กองทัพยัน พร้อมระดมกำลังพลและยุทโธปกรณ์เพิ่ม ช่วยชาวเพชรบุรี สนับสนุนการบริหารวิกฤตนำ้เขื่อนแก่งประจาน
วันอังคารที่ 7 สิงหาคม 2561
กองทัพยัน พร้อมระดมกําลังพลและยุทโธปกรณ์เพิ่ม ช่วยชาวเพชรบุรี สนับสนุนการบริหารวิกฤตนํา้เขื่อนแก่งประจาน
พล.ท.คงชีพ ตันตระวาณิชย์ โฆษก กห. เปิดเผยว่า หลังจากที่ พล.อ.ประวิตร วงษ์สุวรรณ รอง นรม.และ รมว.กห. ได้สั่งการด่วน ให้ทุกเหล่าทัพจัดกําลังพลและเครื่องมือช่าง ร
ระดมเข้าไปช่วยสนับสนุนการแก้ปัญหาบริหารจัดการน้ําในพื้นที่ จว.เพชรบุรี เพื่อช่วยเหลือประชาชนจากผลกระทบของการระบายน้ําจากเขื่อนแก่งกระจาน
ปัจจุบัน กองทัพไทยโดยทุกเหล่าทัพในพื้นที่ ได้จัดกําลังพลและยุทโธปกรณ์ รวมทั้งเครื่องมือช่าง เร่งเข้าไปเสริมและสนับสนุนการทํางานของ กรมชลประทานและส่วนราชการอื่นๆ ในพื้นที่ ร่วมป้องกันและแก้ปัญหาในพื้นที่เสี่ยง ด้วยการขุดลอกคลองเพื่อเพิ่มประสิทธิภาพการระบายน้ําในพื้นที่ อ.ท่ายาง, การติดตั้งระบบสูบนํา้บริเวณเขื่อนแก่งกระจาน, การติดตั้งเรือผลักดันนํา้ จํานวน 20 ลํา เร่งระบายนํา้ในแม่นํา้เพชรบุรี, การบรรจุกระสอบทรายจัดทําแนวป้องกันน้ําและเสริมความมั่นคงพนังกั้นนํา้ตามแนวตลิ่งในพื้นที่ อ.เมือง รวมทั้งช่วยเหลือประชาชนขนย้ายสิ่งของไปยังพื้นที่ปลอดภัย ทั้งนี้ ได้จัดตั้งศูนย์บรรเทาสาธารณภัยเหล่าทัพ ติดตามสถานการณ์และเตรียมความพร้อมให้การสนับสนุนช่วยเหลือเพิ่มเติมให้ทันต่อสถานการณ์
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตเม็กซิโกประจำประเทศไทย ในโอกาสเข้าเยี่ยมคารวะ
วันพุธที่ 25 กรกฎาคม 2561
รมว.ทส. ให้การต้อนรับเอกอัครราชทูตเม็กซิโกประจําประเทศไทย ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตเม็กซิโกประจําประเทศไทย ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตเม็กซิโกประจําประเทศไทย ในโอกาสเข้าเยี่ยมคารวะ
วันที่ 18 กรกฎาคม 2561 ณ ห้องรับรองชั้น 20อาคารกระทรวงทรัพยากรธรรมชาติและสิ่งแวดล้อมรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)ให้การต้อนรับเอกอัครราชทูตสาธารณรัฐเม็กซิโกประจําประเทศไทยนายไฆเม นัวลาร์ต (H.E. Mr. Jaime Nualart)โดยทั้งสองฝ่ายได้หารือแลกเปลี่ยนข้อคิดเห็นในประเด็นความหลากหลายทางชีวภาพ การจัดการขยะ และแนวทางการดําเนินงานเพื่อแก้ปัญหามลพิษทางดินและอากาศ โดยเอกอัครราชทูตสาธารณรัฐเม็กซิโกประจําประเทศไทย มีความเห็นว่า สาธารณรัฐเม็กซิโกและไทยมีความเหมือนกันในหลายด้าน ทั้งในเรื่องลักษณะความหลากหลายทางชีวภาพของพันธุ์พืชและพันธุ์สัตว์ ดังนั้น จึงควรมีการแลกเปลี่ยนประสบการณ์ในการดําเนินงานในเรื่องดังกล่าว
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวถึงปัญหาขยะพลาสติกซึ่งเป็นปัญหาที่ประเทศไทยให้ความสําคัญอย่างยิ่งในขณะนี้ โดยในประเทศไทยได้มีการดําเนินการเพื่อลดปัญหาขยะ ได้แก่ การยกเลิกการใช้พลาสติกหุ้มฝาขวดน้พ (Cap Seal) ด้วยความสมัครใจของผู้ประกอบการ โดยมีแนวทางการดําเนินการ 5 ประการ ได้แก่ งดใช้พลาสติกในพื้นที่ที่สามารถดําเนินการได้ อาทิ มหาวิทยาลัย และอุทยานแห่งชาติ 155 แห่งทั่วประเทศ สวนสัตว์ 7 แห่ง และตลาดขององค์การตลาดเพื่อการเกษตร (อตก.) โดยลดการใช้พลาสติกและสนับสนุนให้ใช้อย่างคุ้มค่่า แสวงหานวัตกรรมใหม่ และนําพลาสติกที่ใช้แล้วหมุนเวียนกลับเข้ามาใช้ในระบบ การจัดการขยะจากบกลงสู่ทะเล รวมทั้ง การบังคับใช้กฎหมายกับเรือสินค้าต่างประเทศ การลดขยะพลาสติกและโฟมในแหล่งท่องเที่ยวชายทะเลและอุทยานแห่งชาติทางทะเล ซึ่งประเทศไทยนําองค์ความรู้จากต่างประเทศมาปรับใช้ในประเทศให้เหมาะสม นอกจากนี้ ในปี พ.ศ. 2562 ประเทศไทยจะเป็นเจ้าภาพการจัดประชุมสัมมนาวิชาการในระดับรัฐมนตรีและเจ้าหน้าที่อาวุโสด้าน 3R ของ๓ูมิภาคเอเชียและแปซิฟิก ครั้งที่ 9 (The High-level Ninth Regional 3R Forum in Asia and the Pacific) ในปี พ.ศ. 2562 เพื่อนําภูมิภาคก้าวสู่สังคมรีไซเคิล โดยการนําหลักการ 3R มาใช้ในการจัดการขยะมูลฝอยชุมชนขยะทะเล ของเสียอันตราย ขยะอิเล็กทรอนิกส์ และเทคโนโลยีด้าน 3R เพื่อไปสู่การพัฒนาปรับปรุงระบบการบริหารจัดการขยะมูลฝอยและของเสียอันตรายในประเทศให้ครบวงจร ทันสมัยและเป็นไปตามหลักสากล
รัฐบาลไทย-ข่าวทำเนียบรัฐบาล-รัฐบาลเดินหน้าโครงการรถไฟฟ้าสายสีชมพู-เหลือง
วันพฤหัสบดีที่ 8 มิถุนายน 2560
รัฐบาลเดินหน้าโครงการรถไฟฟ้าสายสีชมพู-เหลือง
รถไฟฟ้าสายสีชมพู และสีเหลือง เป็นรถไฟฟ้าสายรองที่จะขนส่งประชาชนจากรอบนอกกรุงเทพฯ เข้าสู่เส้นทางสายหลักในเมือง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการรถไฟฟ้าสายสีชมพู ช่วงแคราย-มีนบุรี ระยะทาง 34.5 กิโลเมตร เพิ่มประสิทธิภาพของระบบขนส่งมวลชนในพื้นที่ จ.นนทบุรี และกทม. เชื่อมกับโครงการรถไฟฟ้ามหานคร สายฉลองรัชธรรม รวมทั้งยังได้อนุมัติโครงการสายสีเหลือง ช่วงลาดพร้าว-บางกะปิ-สําโรง ระยะทาง 30.4 กิโลเมตร เพื่อแก้ไขปัญหาการจราจรในกทม.และปริมาณฑล โดยเฉพาะ ถ.ลาดพร้าว โดยจะลงนามในสัญญาการก่อสร้างภายในเดือน มิ.ย.นี้ และใช้ระยะเวลาดําเนินการประมาณ 3 ปี คาดว่าจะแล้วเสร็จเปิดให้บริการได้ในปี 2563 ทั้งนี้ รัฐบาลมุ่งหวังที่จะสร้างคุณภาพชีวิตที่ดีในการเดินทาง ลดปัญหาการจราจรติดขัด และสนับสนุนให้เกิดธุรกิจและบริการใหม่ ๆ เพิ่มขึ้น ช่วยสร้างงานสร้างรายได้ให้แก่ประชาชนตลอดเส้นทาง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานนโยบายและยุทธศาสตร์การค้าจัดงานเสวนาวิชาการ และเปิดตัวระบบ TIS : Trade Intelligence System “1st TPSO Mini Symposium 2017”
วันจันทร์ที่ 15 พฤษภาคม 2560
สํานักงานนโยบายและยุทธศาสตร์การค้าจัดงานเสวนาวิชาการ และเปิดตัวระบบ TIS : Trade Intelligence System “1st TPSO Mini Symposium 2017”
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ ได้เป็นประธานเปิดงาน เสวนาวิชาการและเปิดตัวระบบ TIS : Trade Intelligence System “1st TPSO Mini Symposium 2017” ของสํานักงานนโยบายและยุทธศาสตร์การค้า
ด้วยเล็งเห็นว่ากระทรวงพาณิชย์เป็นหน่วยงานหลักในการขับเคลื่อนเศรษฐกิจการค้าของประเทศ อีกทั้งยังเป็นหน่วยงานหลักในการพัฒนาการค้าและเพื่อให้รองรับประชาคมเศรษฐกิจอาเซียน กําหนดทิศทางด้านเศรษฐกิจให้ชัดเจนเพื่อให้สอดคล้องกับภารกิจและบริบทที่แตกต่างต่างกัน ตลอดจนเป็นสื่อกลางกับทุกภาคส่วนในการรับรู้มาตรการและแนวทางการค้าที่ชัดเจน นอกจากนี้ ยังเอื้อประโยชน์ ในการประสาน บูรณาการและเชื่อมโยงแผนงาน/โครงการกับหน่วยงานราชการอื่น ๆ ภาคเอกชน ทั้งผู้ผลิต ผู้ประกอบการ ผู้ส่งออก เกษตรกร และผู้บริโภค รวมทั้งสถาบันการศึกษาเพื่อให้ได้รับรู้ และมีข้อมูลเพียงพอในการประกอบการตัดสินใจเชื่อมโยงเชิงนโยบายในการพัฒนาประเทศในระยะยาวต่อไป
จึงจําเป็นต้องพัฒนาระบบสารสนเทศเชิงลึกด้านเศรษฐกิจการค้า เพื่อเสริมสร้างให้เศรษฐกิจการค้าของไทยมีความเข้มแข็ง เติบโตอย่างมั่นคงยั่งยืน โดยมีเป้าหมายมุ่งเน้นให้การจัดทํานโยบายและยุทธศาสตร์การค้า มีข้อมูลและเครื่องมือที่ใช้เป็นแนวทางในการบริหารจัดการเศรษฐกิจการค้าของประเทศ ตลอดจนมีฐานข้อมูลเศรษฐกิจการค้าที่บูรณาการเชิงลึก และครอบคลุมสาขาเศรษฐกิจการค้าด้านต่างๆ แต่เนื่องจากคลังข้อมูลกลางกระทรวงพาณิชย์ที่มีอยู่ในปัจจุบัน มีข้อจํากัดด้านเทคโนโลยี และข้อจํากัดด้านข้อมูลเชิงลึกที่ครอบคลุมทุกสาขาเศรษฐกิจ ดังนั้นเพื่อให้มีการเชื่อมโยงข้อมูลเศรษฐกิจการค้า ภายในหน่วยงาน และภายนอกกระทรวงพาณิชย์ให้ครอบคลุมทุกสาขาเศรษฐกิจ จึงจําเป็นต้องวิเคราะห์ ออกแบบ และพัฒนา ต่อยอดคลังข้อมูลกลางใหม่ เพื่อสร้างช่องทางการเชื่อมโยงข้อมูลอย่างเป็นระบบ ไปสู่ระบบสารสนเทศเชิงลึกด้านเศรษฐกิจการค้า (Trade Intelligence System) โดยระบบจะให้บริการข้อมูลด้านการค้า และการวิเคราะห์ด้านเศรษฐกิจการค้าเชิงลึก สําหรับการจัดทํานโยบายมาตรการเศรษฐกิจการค้าให้สอดคล้องกับสถานการณ์เศรษฐกิจที่เปลี่ยนแปลงอย่างรวดเร็ว
ในงานดังกล่าวยังมีการเสวนาเรื่อง “การขับเคลื่อนเศรษฐกิจการค้าไทยด้วยข้อมูลเชิงลึกแบบบูรณาการ” โดยมีวิทยากรเข้าร่วมงาน ได้แก่ ผู้อํานวยการสํานักงานรัฐบาลอิเล็กทรอนิกส์ ผู้อํานวยการบริหารสมาคมผู้ค้าปลีกไทย และผู้อํานวยการสํานักงานนโยบายและยุทธศาสตร์การค้า (นางสาวพิมพ์ชนก วอนขอพร) ตลอดจนมีการสาธิตระบบ Trade Intelligence System และการนําเสนอผลงานวิชาการ “1st TPSO Mini Symposium 2017”
รัฐบาลไทย-ข่าวทำเนียบรัฐบาล-การประชุมรับฟังการนำเสนอแผนปฎิบัติการพัฒนาอุตสาหกรรมอาหารแห่งชาติ
วันพุธที่ 31 มกราคม 2561
การประชุมรับฟังการนําเสนอแผนปฎิบัติการพัฒนาอุตสาหกรรมอาหารแห่งชาติ
การประชุมรับฟังการนําเสนอแผนปฎิบัติการพัฒนาอุตสาหกรรมอาหารแห่งชาติ  ณ ห้องประชุม ชั้น 3 อาคารศูนย์การเรียนรู้อาหารไทย สถาบันอาหาร
วันนี้ (31 มกราคม 2561) นายอุตตม สาวนายน รัฐมนตรีว่าการกระทรวงอุตสาหกรรม และนายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยผู้บริหารสูง ร่วมประชุมรับฟังการนําเสนอแผนปฎิบัติการพัฒนาอุตสาหกรรมอาหารแห่งชาติ โดยมีนายยงวุฒิ เสาวพฤกษ์ ผู้อํานวยการสถาบันอาหาร ให้การต้อนรับและนําเยี่ยมชมห้องปฎิบัติการด้านการพัฒนาผลิตภัณฑ์อาหาร ห้องตรวจวิเคราะห์ และนําเสนอแผนปฎิบัติการพัฒนาอุตสาหกรรมอาหารแห่งชาติ ณ ห้องประชุม ชั้น 3 อาคารศูนย์การเรียนรู้อาหารไทย สถาบันอาหาร
รัฐบาลไทย-ข่าวทำเนียบรัฐบาล-สธ. ผนึกกำลัง 6 หน่วยงาน สร้างโรงพยาบาลทุกแห่งเป็น “โรงพยาบาลอาหารปลอดภัย” ภายในปี 2561
วันจันทร์ที่ 11 กันยายน 2560
สธ. ผนึกกําลัง 6 หน่วยงาน สร้างโรงพยาบาลทุกแห่งเป็น “โรงพยาบาลอาหารปลอดภัย” ภายในปี 2561
กระทรวงสาธารณสุข ลงนามความร่วมมือ 6 หน่วยงาน สร้างความปลอดภัยอาหารในโรงพยาบาล ให้โรงครัว ร้านอาหารในโรงพยาบาลปรุงอาหารจากผัก ผลไม้ปลอดสารพิษ เพื่อสุขภาพของผู้ป่วยและประชาชน
สร้างรายได้ให้เกษตรกร เริ่มในโรงพยาบาลศูนย์/โรงพยาบาลทั่วไปทั้ง 116 แห่งในปี 2560 และขยายครอบคลุมโรงพยาบาลชุมชนครบ 780 แห่งภายในปี 2561
วันนี้ (11 กันยายน 2560) ที่โรงแรมเซ็นทรา ศูนย์ราชการ แจ้งวัฒนะ กรุงเทพมหานคร ศาสตราจารย์คลินิก เกียรติคุณ นายแพทย์ปิยะสกล สกลสัตยาทร เป็นประธานพิธีลงนามบันทึกข้อตกลงความร่วมมือ เพื่อส่งเสริมสนับสนุนการดําเนินงานโรงพยาบาลอาหารปลอดภัย สังกัดสํานักงานปลัดกระทรวงสาธารณสุข ระหว่าง 6 หน่วยงาน ประกอบด้วย ปลัดกระทรวงสาธารณสุข ปลัดกระทรวงมหาดไทย ปลัดกระทรวงพาณิชย์ ปลัดกระทรวงเกษตรและสหกรณ์ ประธานกรรมการบริษัทประชารัฐรักสามัคคี วิสาหกิจเพื่อสังคม (ประเทศไทย) จํากัด ผู้ช่วยผู้อํานวยการสถาบันพัฒนาองค์กรชุมชน (องค์การมหาชน) พร้อมมอบนโยบายการดําเนินงานแก่ผู้บริหารส่วนกลางและส่วนภูมิภาค ผู้อํานวยการโรงพยาบาล รองผู้อํานวยการด้านบริหารของโรงพยาบาล และผู้รับผิดชอบงานอาหารปลอดภัยของโรงพยาบาลศูนย์ โรงพยาบาลทั่วไป จํานวน 400 คน
ศาสตราจารย์คลินิก เกียรติคุณ นายแพทย์ปิยะสกลกล่าวว่า การลงนามความร่วมมือในครั้งนี้ เป็นการดําเนินการขับเคลื่อนยุทธศาสตร์เกษตรอินทรีย์แห่งชาติของรัฐบาล และนโยบายโรงพยาบาลอาหารปลอดภัยของกระทรวงสาธารณสุข ที่ประกาศให้ปี 2560 เป็นปีแห่งผักและผลไม้ปลอดภัย เพื่อคุ้มครองผู้บริโภคให้ได้รับประทานอาหารที่ปลอดภัยจากสารพิษและสารปนเปื้อน โดย 6 หน่วยงานจะบูรณาการการทํางานเพื่อสนับสนุนให้โรงพยาบาลมีการบริหารจัดการความปลอดภัยด้านอาหารอย่างมีประสิทธิภาพ พร้อมทั้งสร้างรายได้ให้เกษตรกร ในปีนี้ ตั้งเป้าหมายดําเนินการในโรงพยาบาลศูนย์/โรงพยาบาลทั่วไปทุกแห่ง รวม 116 โรงพยาบาล ขณะนี้ มีโรงพยาบาลที่เริ่มดําเนินการมาตั้งแต่เดือนพฤษภาคม 2560 สามารถเป็นต้นแบบโรงพยาบาลอาหารปลอดภัยแล้ว 5 แห่ง คือ โรงพยาบาลเชียงรายประชานุเคราะห์ โรงพยาบาลนครปฐม โรงพยาบาลแพร่ โรงพยาบาลตรัง และโรงพยาบาลอํานาจเจริญ และจะขยายไปยังโรงพยาบาลชุมชนให้ครบทั้ง 780 แห่งภายในปีงบประมาณ 2561
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า ตามโครงการนี้ โรงพยาบาลจะจัดหาผักและผลไม้ปลอดสารพิษนํามาปรุงอาหารให้ผู้ป่วยและญาติ มีมาตรการควบคุม ตรวจสอบ คุณภาพความปลอดภัยของอาหารทุกกระบวนการ ตั้งแต่การผลิต วัตถุดิบ การขนส่ง การปรุง ส่วนโรงครัวที่ปรุงอาหารผู้ป่วยและร้านอาหารในโรงพยาบาลผ่านมาตรฐานด้านสุขาภิบาลอาหารตามเกณฑ์ที่กําหนด เพื่อสร้างความมั่นใจและสุขภาพที่ดีแก่ผู้ป่วยและประชาชนที่มารับบริการในโรงพยาบาล รวมทั้งการจัดพื้นที่จําหน่ายผักและผลไม้ปลอดสารพิษที่ได้มาตรฐานและสินค้าเกษตรแปรรูปที่ปลอดภัยในโรงพยาบาล เพื่อให้ประชาชนซื้อหาได้สะดวก และสนับสนุนเกษตรกรอย่างยั่งยืนต่อไป
**************************************** 11 กันยายน 2560
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงาน “ตลาดจตุจักรสะพานปลา 60”  เพื่อเป็นศูนย์กลางตลาดซื้อขายสินค้าสัตว์น้ำสดและผลิตภัณฑ์แปรรูปของกลุ่มเกษตรกรประมง
วันจันทร์ที่ 15 พฤษภาคม 2560
กระทรวงเกษตรฯ เตรียมจัดงาน “ตลาดจตุจักรสะพานปลา 60”  เพื่อเป็นศูนย์กลางตลาดซื้อขายสินค้าสัตว์น้ําสดและผลิตภัณฑ์แปรรูปของกลุ่มเกษตรกรประมง
กระทรวงเกษตรฯ เตรียมจัดงาน “ตลาดจตุจักรสะพานปลา 60” ระหว่างวันที่ 22 - 26 พ.ค. 60 ณ สะพานปลากรุงเทพฯ ซ.เจริญกรุง 58 เพื่อเป็นศูนย์กลางตลาดซื้อขายสินค้าสัตว์น้ําสดและผลิตภัณฑ์แปรรูปของกลุ่มเกษตรกรประมงและผู้ผลิตที่ทําประมงถูกกฎหมายและยั่งยืน
น.ส.ชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังแถลงข่าวการจัดงาน “ตลาดจตุจักรสะพานปลา 2560” ว่า กระทรวงเกษตรและสหกรณ์ โดยองค์การสะพานปลา (อสป.) กําหนดจัดงาน “ตลาดจตุจักรสะพานปลา 60” ขึ้นระหว่างวันที่ 22 - 26 พฤษภาคม 2560 ณ สะพานปลากรุงเทพฯ ซอยเจริญกรุง 58 เวลา 11.00 – 21.00 น. โดยมีวัตถุประสงค์เพื่อให้เป็นศูนย์กลางตลาดซื้อขายสินค้าสัตว์น้ําสดและผลิตภัณฑ์แปรรูปของกลุ่มเกษตรกรประมงและผู้ผลิตที่ทําประมงถูกกฎหมายและยั่งยืน (Fresh and Non IUU Fishing Market Center) และให้ประชาชนได้เข้าถึงสินค้าดีมีคุณภาพ ได้มาตรฐาน ถูกสุขอนามัย ในราคายุติธรรม รวมทั้งเป็นการส่งเสริม สนับสนุน อุดหนุนอาชีพของชาวประมงผู้เพาะเลี้ยงสัตว์น้ํา กลุ่มเกษตรกร ชุมนุมสหกรณ์เกษตรแห่งประเทศไทย ผู้ประกอบกิจการแพปลา กลุ่มอุตสาหกรรมที่ต่อเนื่องกับการประมง สินค้าเกษตร ธุรกิจขนาดกลางและขนาดย่อม (SMEs) นอกจากนั้น ยังเป็นการตอบสนองนโยบายของรัฐบาลด้านการเกษตรยั่งยืน และการให้ความรู้ในการทําประมงถูกกฎหมายและคัดค้านการค้ามนุษย์ ซึ่งการจัดงานดังกล่าว ได้รับความร่วมมือจากหน่วยงานภาครัฐและภาคเอกชน ร่วมจัดจําหน่ายสินค้าและแสดงนิทรรศการที่น่าสนใจเป็นจํานวนมาก
“ตลาดจตุจักรสะพานปลา 2560 จะเป็นโครงการที่ช่วยสร้างมูลค่าเพิ่มให้กับสินค้าสัตว์น้ําและผลิตภัณฑ์แปรรูป นําไปสู่การยกระดับและพัฒนาภาคอุตสาหกรรมประมง ที่จะสร้างความมั่นคงด้านอาหาร อีกทั้งยังส่งผลสะท้อนกลับไปสู่การพัฒนาคุณภาพชีวิตที่ดีของพี่น้องชาวประมงและเกษตรกรผู้เพาะเลี้ยงสัตว์น้ําของไทยด้วย” น.ส.ชุติมา กล่าว
ด้าน ผศ.มานพ กาญจนบุรางกูร ผู้อํานวยการองค์การสะพานปลา กล่าวเพิ่มเติมว่า องค์การสะพานปลา ได้จัดงานตลาดจตุจักรสะพานปลา 60 ขึ้น เพื่อนําสินค้าสัตว์น้ําและผลิตภัณฑ์แปรรูป ตลอดจนสินค้าเกษตรที่ผ่านกระบวนการผลิตที่ได้มาตรฐาน โดยมีกว่า 50 ร้านค้า อาทิ หอยแมลงภู่และหอยแครงไซส์นอก จากสุรกิจฟาร์ม ที่ได้มาตรฐาน GAP จากกรมประมง ปลาอินทรีย์และกุ้งแชร์บ๊วยสด จากท่าเทียบเรือประมงชุมพร พืชผักออร์แกนิคจากฟาร์มลุงเครา รวมถึงสินค้าจากวิสาหกิจชุมชน อาทิ น้ําตาลมะพร้าว/เกสรดอกเกลือ นอกจากนี้ ยังมีสินค้า OTOP อีกมากมาย อาทิ ปลาเค็มอบโอโซน ทองม้วนปลา ผ้าบาติก จากกลุ่มบ้านบาติก โรตีชาชัก ข้าวยํา/ข้าวคลุกกะปิ สินค้าจากกลุ่มเกษตรกร Innovative ข้าวกล้องไรซ์เบอรรี่ ไข่ไก่อินทรีย์ สินค้ากลุ่มเกษตรกรราชภูมิฟาร์มแก่นตะวันพุดดิ้งมะพร้าวอ่อน และสินค้าทะเลแปรรูปอีกมากมาย
สําหรับกิจกรรมภายในงาน ประกอบด้วย นิทรรศการส่งเสริมความรู้เกี่ยวกับการทําประมงถูกกฎหมาย การเพาะเลี้ยงสัตว์น้ําอินทรีย์ การจับคู่ทางธุรกิจ (Business Matching) การตรวจสอบย้อนกลับโดยระบบ QR Code เวทีแสดงการสาธิตการทําอาหาร การแจกพันธุ์ไม้ยืนต้นและผักสวนครัว และช่วงนาทีทองจําหน่ายสินค้าราคาถูกต่ํากว่าทุนอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ศูนย์เด็กเล็กฯ นครปฐม เปิดรับเด็กปฐมวัย ม.ค.61
วันพุธที่ 3 มกราคม 2561
ศูนย์เด็กเล็กฯ นครปฐม เปิดรับเด็กปฐมวัย ม.ค.61
ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดนครปฐม เปิดรับสมัคร         เด็กปฐมวัย เข้ารับการเลี้ยงดูในปีการศึกษา 2561 เริ่มรับใบสมัครตั้งแต่มกราคม 61 เป็นต้นไป
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดนครปฐม เปิดรับสมัครเด็กปฐมวัยที่อายุครบ 2 ปีครึ่ง ถึง 6 ปี หรือเด็กที่เกิดในปี พ.ศ. 2555 – 2558 เข้ารับการเลี้ยงดูในปีการศึกษา 2561 โดยเปิดรับใบสมัครได้ตั้งแต่เดือนมกราคม 2561 เป็นต้นไป ในวัน เวลา ราชการ และสามารถยื่นหลักฐานการรับสมัครและสัมภาษณ์ได้ตั้งแต่วันที่ 29 มกราคม ถึง 11 กุมภาพันธ์ 2561 ณ ศูนย์เด็กเล็กวิทยาเขตสิรินธรราชวิทยาลัยฯจังหวัดนครปฐม โดยไม่เว้นวันหยุดราชการ โทรศัพท์ 0-2420-4351-2
อธิบดี กสร. กล่าวต่อไปว่า ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ เป็นโครงการตามพระราชดําริในสมเด็จพระเทพรัตนราชสุดาฯ สยามบรมราชกุมารี ทรงมีพระราชดําริให้จัดสร้างสถานที่ รับเลี้ยงดูแลและพัฒนาเด็กก่อนวัยเรียน โดยจัดตั้งขึ้นที่ตําบลอ้อมใหญ่ อําเภอสามพราน จังหวัดนครปฐม และตําบลท้ายบ้าน อําเภอเมือง จังหวัดสมุทรปราการ เพื่อเป็นการจัดสวัสดิการและแบ่งเบาภาระค่าใช้จ่ายของผู้ใช้แรงงาน ซึ่งสามารถทํางานได้เต็มที่โดยไม่มีความกังวลห่วงใยบุตรหลานเนื่องจากเปิดเรียนตลอดไม่มีการปิดภาคเรียน และมีตลอดจนให้เด็กได้รับการพัฒนาทางด้านร่างกาย อารมณ์ จิตใจ สังคมและสติปัญญา เพื่อเตรียมความพร้อมสู่การศึกษาภาคบังคับต่อไป
รัฐบาลไทย-ข่าวทำเนียบรัฐบาล-งานวันต่อต้านคอร์รัปชั่น 2560 ภาคใต้แนวคิด "รัฐบาลใหม่! คอร์รัปชั่นเก่า?"
วันพุธที่ 6 กันยายน 2560
งานวันต่อต้านคอร์รัปชั่น 2560 ภาคใต้แนวคิด "รัฐบาลใหม่! คอร์รัปชั่นเก่า?"
กระทรวงอุตสาหกรรม ร่วมงานวันต่อต้านคอร์รัปชั่น 2560 ภาคใต้แนวคิด "รัฐบาลใหม่! คอร์รัปชั่นเก่า?" ณ โรงแรมเซ็นทารา แกรด์และบางกอกคอนเวนชันเซ็นเตอร์ เซ็นทรัลเวิลด์ กรุงเทพฯ
วันนี้ (6 กันยายน 2560) นายพสุ โลหารชุน อธิบดีกรมส่งเสริมอุตสาหกรรม และนายสมศักดิ์ จันทรรวงทอง เลขาธิการคณะกรรมการอ้อยและน้ําตาลทราย พร้อมคณะเจ้าหน้าที่กระทรวงอุสาหกรรม เข้าร่วมงานวันต่อต้านคอร์รัปชั่น 2560 ภาคใต้แนวคิด "รัฐบาลใหม่! คอร์รัปชั่นเก่า?" โดยมีวัตถุประสงค์เพื่อให้สังคมไทยได้ตระหนักรู้ว่าในอนาคตการที่เราจะมีรัฐบาลที่ดีไม่ทําให้ประชาชนผิดหวังไม่โกงกิน ไม่ใช้อํานาจโดยเห็นแก่ประโยชน์ส่วนตัวและพวกพ้อง จําเป็นที่คนไทยต้องแสดงเจตนารมณ์ร่วมกันให้มีการขับเคลื่อนมาตรการแก้ไขปัญหาคอร์รัปชันที่จําเป็นให้สําเร็จ รวมทั้งสร้างแนวทางที่จะทําให้ประชาชนสามารถรู้เท่าทันเพื่อการตัดสินใจเรื่องผลประโยชน์ของประเทศชาติร่วมกัน ณ โรงแรมเซ็นทารา แกรด์และบางกอกคอนเวนชันเซ็นเตอร์ เซ็นทรัลเวิลด์ กรุงเทพฯ